برازیل او د المپیک ۲۰۱۶ ګټه 
برازیل د تیرو المپیک نړیوالو لوبو د عوایدو په پرتلې کمه ګټه ترلاسه کړه.
چارواکي د ریو المپیک لوبو ته ځانګړې شوې پیسې له څلورنیمو تر شپږ میلیاردو ډالرو اټکلوي، چې د سوچي او لندن د المپیک د لوبو په پرتله کمې دي. د پیسو یوه برخه په مجللو ساختماني پروژو باندې مصرف شوې. خو د امریکا غږ د راپور پر اساس په دغو ساختماني پروژو پورې تړلی ټولنیز تاوان به تر ډیر وخت پورې د ریؤ ښار په اوسېدونکو ناوړه اغیز ولري. دانیل کمپوز د المپیک پارک شمالي ساحې کریسیکا کې هغه وخت د خپل کور په ترمیم او جوړلو پیل وکړ چې پیسې یي لرلې. خو په ۲۰۱۲ کال کې پولیس یي کورته ورغلل او هغه ته یي وویل چې دا ځای باید تخلیه کړي. هغه وخت د دانیل کور په داسی ساحه کې واقع شو چې د المپیک لپاره پری ترانزیت سرکونه تیریدل، هغه لاره چې د المپیک لوبغاړي باید تر خپل استوګنو ساحو پوری پری تلی راتلی. کله چې دانیل او د ساحې نورو اوسیدونکو مقاومت وکړ، دانیل وایي ښاروالي ورته د پاتې کیدو اجازه ورکړه خو هغوئ د ځمکې لاندې یو لوی بدرفت جوړ کړ چې د کورنو مخه یي ورته ونیوله. دانیل وایي مسؤلینو ویل په همدی ساحه کې یو سرپټی ځای لری کوي چې خلکو د حشراتو او چټلیو نه د ځان ساتلو لپاره جوړ کړې و او ښاروالۍ ژمنه وکړه چې سیند به پاک کړي، خو تراوسه یي سیند پاک نه کړ. په ودانیزو پروزو پانګونه چې لوی سرکونه، د اورګاډو پټلۍ، هوټلونه او سپورتي ساحې پکې شاملې دي، د المپیک د لوبو یوه مثبته نتیجه ګڼل کیږي. خو دا پرمختګ د ټولنیز زیان په قیمت تمام شوی دی. داسی تخمین شوی چې په ریو ښار کې شاوخوا شل زره خلک د المپیک د پرمختیايي پروژو په وجهې د خپلو کورونو پریښودو ته اړ ایستل شوي دي. برازیل چې د ۲۰۱۶ کال د المپیک نړیوالو لوبو کوربه دی، خپل لمړنی طلایي مډال یي د شنبې په ورځ وګټو. دا مډال د فوټبال په سیالۍ کې د جرمني د ټیم سره د لوبې په هغه حیرانونکې پنالتي په وهلو برازیل ته نصیب شو چې لوبغاړي  په همدې شوټ جرمني ټیم ته ماتې ورکړه او د جرمني د ټیم پلویان یي سخت پریشانه کړل. اصلا دغې بریا د برازیل لپاره د فوټبال د یوې لوبې ورهاوخوا نور ارزښت درلود ځکه برازیل د لمانځنې لپاره باید یوڅه لرلی. دا بریا دوه کاله وروسته د هغه خپګان څخه برازیلیانو ترلاسه کړه چې د فوټبال د نړیوال جام په دویمه وروستۍ نهایي لوبه کې یي د جرمني له ټیم نه د یو ګول په مقابل کې اوه ګولونه وخوړل. خو دا ټول خپګان او درد د نیمار د پروني شوټ سره د ټولو له یاده ووت.